Lietuvos eurų monetos
Lietuvos eurų monetos turi panašią visų aštuonių monetų nacionalinę pusę. Lietuvos banko valdyba 2005 m. vasario 24 d. nutarimu Nr. 28 patvirtino skulptoriaus Antano Žukausko sukurtus apyvartinių eurų monetų nacionalinės pusės tris gipsinius modelius: 1 ir 2 eurų, 10, 20 ir 50 euro centų; 1, 2 ir 5 euro centų. Vyčio simbolį sups 12 žvaigždžių: 1 ir 2 eurų monetose – vertikalių linijų fone; 10, 20 ir 50 euro centų monetose – horizontalių linijų fone; 1, 2 ir 5 euro centų monetose – lygiame fone.